Istvan Kovacs a fost delegat în play-off-ul EURO 2024
"Centralul" român va arbitra partida Țara Galilor – Finlanda, una din semifinalele play-off-ului EURO 2024, a anunțat FRF prin intermediul site-ului oficial.
Istvan Kovacs va fi ajutat de asistenții Vasile Marinescu și Ovidiu Artene, și de al patrulea oficial Tobias Stieler, din Germania. În camera VAR se vor afla Marco Fritz, din Germania, și Cătălin Popa.
Partida Țara Galilor – Finlanda se va juca joi, 21 martie, de la 21:45, la Cardiff. Învingătoarea din acest meci va juca finala play-off-ului, în 26 martie, împotriva selecționatei care va triumfa din duelul Polonia – Estonia.